**УТВЪРЖДАВАМ:** */П/**Заличено на осн. чл. 2 ЗЗЛД*

**КАРИНА КАРАИВАНОВА**

**ПРЕДСЕДАТЕЛ НА КФН**

**П Р О Т О К О Л**

**по чл. 97, ал. 4 от Правилника за прилагане на Закона за обществените поръчки  
за разглеждане и оценка на офертите и класиране на участниците в обществена поръчка**

На 12.03.2018 г., в 15.00 ч., в сградата на Комисията за финансов надзор (КФН), гр. София, ул. „Будапеща” № 16, зала № 4 на ниво -1, в изпълнение на Заповед № З-85/12.03.2018 г. на председателя на КФН във връзка с възлагане чрез събиране на оферти с обява по реда на глава двадесет и шеста от Закона за обществените поръчки (ЗОП) на обществена поръчка с предмет: „Комплексно почистване на административната сграда на Комисията за финансов надзор и прилежащата й територия”, се събра на заседание комисия в следния състав:

Председател: *.................... заличено на основание чл. 2 от ЗЗЛД;*

Членове:

*.................... заличено на основание чл. 2 от ЗЗЛД;*

*.................... заличено на основание чл. 2 от ЗЗЛД;*

*.................... заличено на основание чл. 2 от ЗЗЛД;*

*.................... заличено на основание чл. 2 от ЗЗЛД,*

за отваряне, разглеждане и оценка на получени оферти и класиране на участниците в обществената поръчка.

Обявата за обществената поръчка с изх. № 09-100-4/20.02.2018 г. е публикувана на профила на купувача на възложителя и информацията за публикувана в профила на купувача обява за обществена поръчка на стойност по чл. 20, ал. 3 от ЗОП е публикувана в Регистъра на обществени поръчки към Агенцията по обществени поръчки с ID 9073165.

В срока за получаване на оферти - 02.03.2018 г., до 17:30 часа в деловодството на КФН е постъпила една оферта от „Це Ес Ге България” ООД, оферта с вх. № 001/02.03.2018 г., 13.21 ч. На основание чл. 188, ал. 2 от ЗОП и чл. 96, ал. 3 от Правилника за прилагане на Закона за обществените поръчки (ППЗОП) е изпратена информация за удължаване на срока за получаване на оферти с номер в Регистъра на обществени поръчки - ID 9073556, като е определен нов срок за получаване на оферти - до 09.03.2018 г., 17.30 часа.

В 15.00 часа на 12.03.2018 г. председателят на комисията откри публичното заседание и представи входящия регистър на подадените оферти, ведно с получената един брой оферта, предадени му от служител в дирекция „Деловодство и административно обслужване” по реда на чл. 48, ал. 6 от ППЗОП.

Офертата е с видимо ненарушена цялост, в запечатана, непрозрачна опаковка с указани входящ номер, дата и час на получаване и посочена информация, съгласно чл. 47, ал. 2 от ППЗОП.

На публичното заседание на комисията присъства упълномощен представител на участника с надлежно представено заверено копие на пълномощно.

Всички членове на комисията попълниха декларации по чл. 103, ал. 2 от Закона за обществените поръчки (ЗОП).

Председателят на комисията отвори получената оферта и обяви ценовото предложение на участника, както следва:

1. Цена за един месец почистване, включващо дейностите по ежедневно, седмично, месечно и почистване при необходимост, съгласно техническата спецификация на възложителя по раздел ІІІ. Почистване на сградата - т. 1.1 Ежедневно, т. 1.2. Седмично, т. 1.3. Месечно, т. 1.5. Веднъж годишно и т. 1.6. При необходимост – 3 580,00 лева без ДДС.

2. Цена за основно почистване, включващо дейностите описани в техническата спецификация на възложителя по раздел ІІІ. Почистване на сградата, т. 1.4 - 2950,00 лева без ДДС.

Описаните в списъка документи са представени в офертата на участника.

С това приключи публичната част от заседанието на комисията и упълномощеният представител на участника напусна заседанието.

Комисията продължи своята работа с разглеждане на документите в офертата, като провери съответствието им с изискванията на възложителя, посочени в обявата.

В офертата са представени следните документи:

1. Списък на документите и информацията, съдържащи се в офертата, подписана от участника;
2. Оферта;
3. Декларация за обстоятелствата по чл. 54, ал. 1, т. 1, 2 и 7 от ЗОП;
4. Декларация за обстоятелствата по чл. 54, ал. 1, т. 3-5 от ЗОП;
5. Справка за общия оборот за последните три приключили финансови години в зависимост от датата, на която участникът е създаден или е започнал дейността си;
6. Списък на техническите средства за осигуряване на качеството;
7. Списък на персонала, който ще изпълнява поръчката, в който е посочен регистрационния номер на свидетелството за завършено основно образование или еквивалентно - образец;
8. Заверено копие на валиден сертификат ОHSAS 18001:2007 за осигуряване и поддържане на здравословни и безопасни условия на труд;
9. Заверено копие на валиден сертификат за управление на качеството в съответствие с ISO 9001:2015 с обхват по предмета на поръчката (почистване) на името на участника;
10. Декларация по чл. 66, ал. 1 от ЗОП, че при изпълнение на поръчката няма да бъдат използвани подизпълнители;
11. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици от участник/подизпълнител;
12. Декларация по чл.6, ал. 2 от ЗМИП;
13. Предложение за изпълнение на поръчката, съдържащо съгласие с клаузите на проекта на договор, срок на валидност на офертата и деклариране, че са спазени задълженията, свързани с данъци и осигуровки, опазване на околната среда, закрила на заетостта и условията на труд;
14. Ценово предложение.

Участникът е декларирал, че няма да ползва подизпълнители и капацитета на трети лица за доказване на съответствието с критериите за подбор.

След разглеждане на представените в офертата документи, комисията констатира, че офертата на участника съдържа всички изискуеми документите, посочени в обявата. Офертата е в съответствие с предварително обявените от възложителя изисквания и участникът отговаря на изискванията за лично състояние и критерии за подбор.

Комисията допуска участника до разглеждане на техническото и ценовото му предложение.

След като разгледа представеното предложение за изпълнение на поръчката комисията констатира, че отговаря на поставените от възложителя изисквания в техническата спецификация. Представено е съгласие с клаузите на проекта на договор, посочен е срок на валидност на офертата и е декларирано, че са спазени задълженията, свързани с данъци и осигуровки, опазване на околната среда, закрила на заетостта и условията на труд. Описани са дейностите, които ще се извършват, тяхната периодичност, организацията на работа на персонала, посочени са почистващите и миещите препарати, които участникът ще използва.

Предвид изложеното комисията пристъпи към оценка на ценовото предложение по критерий за възлагане на поръчката „най-ниска оценка”, формирана по следната методика:

ОЦ = 12 х ЦП + 2 х ЦОП, където

ОЦ е общата цена,

ЦП е цената за един месец почистване, включващо дейностите по ежедневно, седмично, месечно, веднъж годишно почистване и почистване при необходимост, съгласно техническата спецификация на възложителя по раздел ІІІ. Почистване на сградата - точка 1.1 Ежедневно, точка 1.2. Седмично, точка 1.3. Месечно, точка 1.5. Веднъж годишно след съгласуване с Възложителя и точка 1.6. При необходимост.

ЦОП е цената за основно почистване, което се извършва веднъж на 6 месеца, включващо дейностите описани в техническата спецификация на възложителя по раздел ІІІ. Почистване на сградата, точка 1.4. Основно – веднъж на 6 месеца.

ОЦ = 12 х 3580,00 + 2 х 2950,00

**Получена обща цена:**

**ОЦ - 48 860,00 *(четиридесет и осем хиляди осемстотин и шестдесет)* лв. без ДДС**

С оглед гореизложеното, комисията извърши следното класиране:

1. „Це Ес Ге България” ООД, оферта с вх. № 001/02.03.2018 г.

**Въз основа на класирането комисията предлага на Възложителя да бъде определен за изпълнител на обществената поръчка класираният на първо място участник - „Це Ес Ге България” ООД.**

Комисията приключи своята работа на 19.03.2018 г., след което настоящият протокол, заедно с цялата документация по поръчката се предава на възложителя за утвърждаване, съгласно чл. 97, ал. 4 от ППЗОП.

*Дата на подписване на настоящия протокол: 20.03.2018 г.*

Председател:

*Заличено обст. на осн. чл. 23 във вр. чл. 2 от ЗЗЛД /П/*

Членове:

1. *Заличено обст. на осн. чл. 23 във вр. чл. 2 от ЗЗЛД /П/*

2. *Заличено обст. на осн. чл. 23 във вр. чл. 2 от ЗЗЛД /П/*